                             højesterets dom
                           afsagt fredag den 22. marts 2013
sag 155/2011
(2. afdeling)
a og b
(advokat leo jantzen for begge)
mod
skatteministeriet
(kammeradvokaten ved advokat steffen sværke)
i tidligere instans er afsagt dom af vestre landsrets 4. afdeling den 8. april 2011.
i pådømmelsen har deltaget fem dommere: jytte scharling, marianne højgaard pedersen,
jens peter christensen, henrik waaben og kurt rasmussen.
påstande mv.
appellanten a har påstået frifindelse, dog anerkender han, at hans aktieindkomst fra c aps
for indkomståret 2004 forhøjes med 45.714 kr. og for indkomståret 2005 forhøjes med 30.000
kr., og at han for indkomståret 2005 skal betale 8.400 kr. med procesrente.
appellanten b har gentaget sin påstand om, at der ikke skal ske nulstilling af indeholdt, men
ikke indbetalt a-skat og am-bidrag i hendes indkomst fra c aps for indkomstårene 2003 og
2004.
skatteministeriet har påstået stadfæstelse og gentaget sin subsidiære påstand.
a har for højesteret frafaldet sin påstand om afvisning og sit anbringende om berettiget for-
ventning.
                                                - 2 -
supplerende sagsfremstilling
skønsmand, statsautoriseret ejendomsmægler & valuar john frandsen, randers, har den 16.
marts 2012 besvaret nogle spørgsmål om værdien af ejendommen x-vej, hadsten. ved fri
handel i april 2004 er handelsværdien skønnet til 1,6 mio. kr., og ved et salg på tvangsauktion
i april 2004 er værdien skønnet til 1,39 mio. kr., hvilket svarer til budsummen på tvangsauk-
tionen i november 2004.
der er fremlagt årsregnskab for 2002/03 for ejendomsselskabet d. i årsregnskabet er ledel-
sens regnskabspåtegning underskrevet af b som direktion, og det fremgår af regnskabet bl.a.,
at ejendommene y-vej i pjedsted og z-gade i rødekro var afhændet ved regnskabsårets udløb
den 30. september 2003.
retsgrundlaget
af kildeskatteloven, jf. nu lovbekendtgørelse nr. 1403 af 7. december 2010, fremgår bl.a.:
       ”afsnit v
       opkrævning af indkomstskat m.v.
       …
       § 46. i forbindelse med enhver udbetaling af a-indkomst skal den, for hvis regning ud-
       betalingen foretages, indeholde foreløbig skat i det udbetalte beløb. indeholdelsesplig-
       ten ved udbetaling af a-indkomst efter § 43, stk. 2, litra h, påhviler den, for hvem arbej-
       det udføres. indeholdelsen foretages ved, at den indeholdelsespligtige beregner det be-
       løb, der skal indeholdes, og tilbageholder dette beløb i a-indkomsten.
       …
       § 60. i den slutskat, der for et år udskrives for den skattepligtige, med tillæg af eventuel
       overført restskat m.v. efter § 61, stk. 3, og efter fradrag af eventuelt overført beløb efter
       § 62 c, stk. 2, 2. pkt., modregnes nedennævnte beløb vedrørende samme år:
       a) foreløbige skattebeløb, som er indeholdt i a-indkomst og arbejdsmarkedsbidrags-
       pligtig indkomst, der skal medregnes ved den skattepligtiges ansættelse til slutskat.
       …
       d) de i § 67, stk. 1, 1. pkt., nævnte beløb.
       …
       afsnit vi
       om indeholdelse i aktieudbytte m.m.
                                                - 3 -
      § 65. i forbindelse med enhver vedtagelse eller beslutning om udbetaling eller god-
      skrivning af udbytte af aktier eller andele i selskaber eller foreninger m.v. omfattet af
      selskabsskattelovens § 1, stk. 1, nr. 1, 2, 2 e, 2 h og 4, skal vedkommende selskab eller
      forening m.v. indeholde 28 pct. af det samlede udbytte, medmindre andet er fastsat i
      medfør af stk. 4 eller følger af stk. 5-8.
      …
      § 67. har nogen, der er skattepligtig efter § 1, erhvervet udbytte, hvori der efter § 65 er
      indeholdt udbytteskat, modregnes udbytteskatten i slutskatten, jf. § 60, stk. 1, litra d. er
      den indeholdte udbytteskat endelig betaling af skatten, jf. personskattelovens § 8 a, stk.
      1, indgår beløbet ikke i slutskatten, og der foretages ikke modregning efter 1. pkt.
      …
      afsnit vii
      hæftelses- og inddrivelsesbestemmelser
      § 68. er der ikke sket indeholdelse af a-skat eller arbejdsmarkedsbidrag i a-indkomst
      eller arbejdsmarkedsbidragspligtig indkomst som erhvervet af en her til landet skatte-
      pligtig person, eller er indeholdelse sket med for lavt beløb, skal erhververen straks ind-
      betale det manglende beløb til det offentlige.
højesterets begrundelse og resultat
højesteret finder, at de hensyn, der begrunder den praksis om nulstilling af indeholdt a-skat,
der blev etableret ved højesterets dom af 26. maj 1981 (ufr 1981.473), gør sig tilsvarende
gældende for udbytteskat.
af de grunde, der er anført af landsretten, og da det, der er fremkommet for højesteret, ikke
kan føre til et andet resultat, har skattemyndighederne med rette set bort fra posteringen i sel-
skabets regnskab af indeholdt udbytteskat af det udloddede udbytte til a. han kan derfor ikke
modregne den indeholdte udbytteskat i slutskatten og kan herefter ikke anses frigjort for
skattetilsvaret efter reglerne i kildeskattelovens § 60, stk. 1.
på baggrund af det oplyste om ægtefællernes forhold tiltræder højesteret, at as viden på tids-
punktet for lønudbetalingen til b må føre til, at skattemyndighederne med rette har set bort fra
de foretagne posteringer i selskabets regnskaber af indeholdt, men ikke afregnet a-skat og
am-bidrag. b er som lønmodtager herefter ikke frigjort for skattetilsvaret efter reglerne i kil-
deskattelovens § 60, stk. 1.
højesteret stadfæster derfor dommen.
                                            - 4 -
                                   thi kendes for ret:
landsrettens dom stadfæstes.
i sagsomkostninger for højesteret skal a betale 25.000 kr. og b 20.000 kr. til skatteministe-
riet.
de idømte beløb skal betales inden 14 dage efter denne højesteretsdoms afsigelse.
sagsomkostningsbeløbene forrentes efter rentelovens § 8 a.
